Lilija Kudirkienė (1941)

Lilija Stanislova Kudirkienė (g. 1941 m. balandžio 17 d. Kalneliuose, Juodupės valsčius) – Lietuvos tekstologė, vertėja, tautosakininkė, humanitarinių mokslų daktarė.

Biografija 
1965 m. baigė Vilniaus universitetą. 1976 m. filologijos mokslų kandidatė.

Nuo 1970 m. leidyklos „Vaga“ redaktorė, nuo 1994 m. dirba Lietuvių literatūros ir tautosakos institute.

Išvertė latvių rašytojų romanų ir apysakų, vokiečių rašytojų kūrinių, bengalų liaudies pasakų. Redagavo tautosakos, lietuvių literatūros palikimo leidinius.

Vertimai 
 Anatolis Imermanis. Palydovas meta šešėlį, 1967 m.
 Ilzė Indranė. Kepurė kaštonų, 1968 m.
 Janis Jaunsudrabinis. Šalnos pakąsti žiedai, 1969
 Regina Ezera. Vasara truko tik dieną, 1979 m.
 Hansas Hartungas. Mes-stebuklo vaikai, 1970 m.
 Ludvigas Bechšteinas. Vokiečių pasakos, 1972 m.
 Miegantis miestas, bengalų liaudies pasakos, 1980 m.
 Lietuvių patarlės ir priežodžiai, viena rengėjų, t. 1 A–D, Vilnius, Lietuvių literatūros ir tautosakos institutas, 2001 m. ISBN 9986-513-83-9
 Pasaka „Eglė žalčių karalienė“, T. 2: Latvių variantai, Vilnius, Lietuvių literatūros ir tautosakos institutas, 2008 m., ISBN 978-9955-698-67-8

Įvertinimas 
 2001 m. Lietuvos mokslo premija

Šaltiniai 

Lietuvos tautosakininkai
Lietuvos vertėjai